CELEX: 62018TN0431
Language: ro
Date: 2018-07-12 00:00:00
Title: Cauza T-431/18: Acțiune introdusă la 12 iulie 2018 – WN/ Parlamentul

10.9.2018   
            
            
               RO
            
            
               Jurnalul Oficial al Uniunii Europene
            
            
               C 319/22
            
         
      Acțiune introdusă la 12 iulie 2018 – WN/ Parlamentul
      (Cauza T-431/18)
      (2018/C 319/26)
      Limba de procedură: engleza
      
         Părțile
      
      
         Reclamantul: WN (reprezentanți: L. Levi și A. Champetier, avocați)
      
         Pârât: Parlamentul European
      
         Concluziile
      
      Reclamantul solicită Tribunalului:
      
                  —
               
               
                  anularea deciziei pârâtului din 28 septembrie 2017 prin care se pune capăt contractului reclamantului;
               
            
                  —
               
               
                  în cazul în care se consideră necesar, anularea deciziei pârâtului din 4 aprilie 2018 de respingere a contestației reclamantului din 7 noiembrie 2017;
               
            
                  —
               
               
                  obligarea pârâtului la plata sumei de 20 000 de euro cu titlu de despăgubire pentru prejudiciul moral suferit de reclamant;
               
            
                  —
               
               
                  obligarea pârâtului la suportarea tuturor cheltuielilor efectuate de reclamant în prezenta cauză.
               
            
         Motivele și principalele argumente
      
      În susținerea acțiunii, reclamantul invocă cinci motive.
      
                  1.
               
               
                  Primul motiv este întemeiat pe neregularități procedurale, printre care încălcarea dreptului la apărare și în special a dreptului de a fi audiat, precum și încălcarea obligației de motivare.
               
            
                  2.
               
               
                  Al doilea motiv este întemeiat pe încălcarea dispozițiilor referitoare la procedura de conciliere și în special a articolelor 23 și 25 din Normele de aplicare a titlului VII din Regimul aplicabil celorlalți agenți ai Uniunii Europene.
               
            
                  3.
               
               
                  Al treilea motiv este întemeiat pe încălcarea articolului 1 litera (d) din Statutul funcționarilor, a articolelor 21 și 23 din Carta drepturilor fundamentale a Uniunii Europene și a Directivei 2006/54/CE (1).
               
            
                  4.
               
               
                  Al patrulea motiv este întemeiat pe săvârșirea de către pârât a unei erori vădite de apreciere în legătură cu elementele cuprinse în deciziile atacate.
               
            
                  5.
               
               
                  Al cincilea motiv este întemeiat pe încălcarea de către pârât a principiului bunei administrări, a principiului așteptărilor legitime și a obligației sale de diligență față de reclamant.
               
            
         (1)  Directiva 2006/54/CE a Parlamentului European și a Consiliului din 5 iulie 2006 privind punerea în aplicare a principiului egalității de șanse și al egalității de tratament între bărbați și femei în materie de încadrare în muncă și de muncă (JO 2006, L 204, p. 23, Ediţie specială, 05/ vol. 8, p. 262).